《山中乐二首》
明代·邓渼

隐几虚堂樾荫移，家人喜愠不令窥。
寻常甘脆支旬日，单复衣裳逐四时。
比舍读书儿窃听，中园载酒妇常随。
人生行乐空何待，五十头颅足可知。¤

作者简介：（1569—?）明江西新城人，字远游。万历二十六年进士。授浦江知县，官至顺天巡抚。天启时，忤魏忠贤，谪戍贵州。崇祯初赦还卒。有《留夷馆集》、《南中集》、《红泉集》。